Janny Hoff Brekke
Store norske leksikon,Kunst og estetikk,Film, TV og teater,Norske skuespillere
Janny Hoff Brekke er en norsk skuespiller. Hun var ansatt ved Den Nationale Scene i årene 1975–1978, der hun gjorde seg sterkt bemerket i tittelrollen i Charles Marowitz' nyskapende Ibsen-oppsetning Hedda.
Deretter hadde hun et engasjement ved Nationaltheatret, før hun i 1982 ble ansatt ved Teatret Vårt. Her spilte hun sentrale roller så vel i Sam Shepard-stykket Tooth of Crime som i farsen Panikk i kulissene av Michael Frayn. I 1989 ble hun igjen ansatt ved Den Nationale Scene, der hun blant annet har spilt i Kjetil Bang-Hansens oppsetning av Brechts Krittringen og Utlendingen av Larry Shue. Les mer i Store norske leksikon teater norske teaterinstitusjoner norsk teaterhistorie